Държавен вестник, бр. 8, 2009 г., стр. 63

Б Р О Й  8
Д Ъ Р Ж А В Е Н   В Е С Т Н И К
С Т Р .  63
тология, микология и инфекциозна имунология—в
случаите, когато в структурата на лечебното заведе-
ние има съответния вид/видове лаборатории.
66. Лечебните заведения, сключили договори с
НЗОК в съответствие с Решение № РД-УС-04-127 от
27.ХII.2007 г. на УС на НЗОК и действащите разпо-
редби на НРД 2006, представят:
66.1. документи по т. 65.2 и 65.8 в случай на
настъпили промени или декларация за липса на
промени;
66.2. декларации по т. 65.3 и 65.7—на хартиен
носител, и т. 65.4 и 65.5—декларация на хартиен и на
електронен носител;
66.3. документ по т. 65.4—договор по т. 17, и до-
кументи по т. 65.1, 65.9 и 65.10.
67. При промяна на всяко от обстоятелствата,
удостоверени с документи по т. 65 и 69, изпълните-
лят на медицинска помощ е длъжен в срок до 5 ра-
ботни дни да уведоми РЗОК и да изпрати копие от
съответния документ.
68. Районната здравноосигурителна каса съхра-
нява в досие на съответния изпълнител всички доку-
менти, представени със заявлението за сключване
на договор.
69. Националните центрове по проблеми на об-
щественото здраве, желаещи да сключат договор с
РЗОК, подават заявление, към което прилагат:
69.1. копие от акта на Министерския съвет, с който
са създадени или преобразувани;
69.2. декларация по образец, посочен в приложе-
ние № 13—на хартиен и на електронен носител, за
дейността на съответната профилна лаборатория в
структурата на здравното заведение;
69.3. копие от сертификат от БНСВОК по кли-
нична лаборатория или копие от сертификат за ус-
пешно приключил контролен цикъл по програмата
за контрол на качеството на БНСВОК по микробио-
логия, вирусология, паразитология, микология и
инфекциозна имунология—в случаите, когато в
структурата на здравното заведение има съответния
вид/видове лаборатории;
69.4. копия от необходимите квалификационни
документи съгласно Наредба № 34 от 2006 г. за при-
добиване на специалност в системата на здравеопаз-
ването—за всички лекари, които ще оказват меди-
цинска помощ в изпълнение на договор с НЗОК.
70. Националните центрове по проблеми на об-
щественото здраве, работили по договор с НЗОК в
съответствие с Решение № РД-УС-04-127 от
27.ХII.2007 г. на УС на НЗОК и действащите разпо-
редби на НРД 2006, представят нови документи в
случай на настъпили промени или декларация за
липса на промени.
71. В случаите по т. 5 лечебните заведения за
болнична помощ представят документите по т. 65, с
изключение на тези по т. 65.2, 65.4, 65.6 и 65.9.
72. Изискуемите документи за сключване на до-
говор с НЗОК се подават от лечебните и здравните
заведения в съответната РЗОК в едномесечен срок
от приемане на настоящото решение.
73. Директорът на РЗОК разглежда подадените
документи и сключва договори в сроковете, при ус-
ловията и по реда на т. 26—29.
З а п л а щ а н е  з а  и з в ъ н б о л н и ч н а  п о м о щ .
З а п л а щ а н е  з а  п ъ р в и ч н а  и з в ъ н б о л н и ч н а
м е д и ц и н с к а  п о м о щ
74. Националната здравноосигурителна каса зап-
лаща договорената и извършената дейност съглас-
но Наредба № 40 от 2004 г. за определяне на основ-
ния пакет от здравни дейности, гарантиран от бю-
джета на НЗОК на изпълнителите на ПИМП по
следните елементи:
74.1. медицинско обслужване на ЗЗОЛ, включе-
ни в регистъра на изпълнител на ПИМП, по основен
пакет за ПИМП съгласно Наредба № 40 от 2004 г. за
определяне на основния пакет от здравни дейности,
гарантиран от бюджета на НЗОК;
74.2. профилактична дейност по програма “Дет-
ско здравеопазване”;
74.3. профилактична дейност по програма “Май-
чино здравеопазване” на ЗЗОЛ, избрали ОПЛ за
изпълнител по тази програма;
74.4. диспансерни прегледи на ЗЗОЛ съгласно
Наредба № 39 от 2004 г. за профилактичните прег-
леди и диспансеризацията и списъка на заболявани-
ята за деца и възрастни, подлежащи на диспансери-
зация от ОПЛ, за които НЗОК заплаща, съгласно
приложение № 8;
74.5. профилактични прегледи на ЗЗОЛ над 18-
годишна възраст съгласно Наредба № 39 от  2004 г.
за профилактичните прегледи и диспансеризацията
и приложение № 6;
74.6. неблагоприятни условия за работа в “Насе-
лени места—центрове на практики с неблагоприятни
условия и възнаграждение за работа в тях”, опреде-
лени в методика от директора на НЗОК, по предло-
жение на директорите на РЗОК;
74.7. преглед на ЗЗОЛ, осъществило правото си
на избор на изпълнител на ПИМП, регистрирал
амбулатория на територията на друг здравен район,
обърнало се към изпълнител на ПИМП инцидентно
по повод на остро възникнало състояние.
75. Националната здравноосигурителна каса зап-
лаща дейностите по т. 74, когато са извършени дей-
ностите от основния пакет и са назначени всички
изисквани медицински дейности съгласно приложе-
нията, нормативните изисквания и когато ЗЗОЛ, на
които е оказана медицинската помощ, са с непре-
къснати осигурителни права към датата на извърш-
ване на медицинската услуга.
76. Заплащането по т. 74.1 се определя в зависи-
мост от възрастта и броя на:
76.1. задължително здравноосигурените лица с
постоянен избор при изпълнителя на ПИМП;
76.2. задължително здравноосигурените лица,
направили временен избор при изпълнителя на
ПИМП.
77. Броят на ЗЗОЛ по т. 76.1 се намалява с броя
на лицата по т. 76.2, които са направили временен
избор при друг изпълнител на ПИМП, за периода на
временния избор.
78. Броят на ЗЗОЛ по т. 76 се определя към пос-
ледното число на месеца или датата на прекратява-
не на договора.
79. Националната здравноосигурителна каса
ежемесечно заплаща на изпълнителите на ПИМП,
както следва:
79.1. по 1,26 лв. за всяко ЗЗОЛ на възраст от 0 до
18 години;
79.2. по 1,05 лв. за всяко ЗЗОЛ на възраст от 18 до
65 години;
79.3. по 1,37 лв. за всяко ЗЗОЛ на възраст над 65
години.
80. Когато договорът е сключен или прекратен
през текущия месец, заплащането се изчислява про-
порционално на календарните дни на действие на
договора през месеца.
81. Плащането по т. 74.1 се извършва месечно
след проверка по: